কালিকাপ্রসাদ ও তাঁর গানের দল ‘দোহার’ বাংলার চিরায়ত লোকগানকে তার স্বমহিমায় শোনাতে চেয়েছিলেন। পুরোপুরি পরম্পরাগত বাদ্যযন্ত্রে, মূল সুরকে অক্ষুণ্ন রেখে উপস্থাপিত হতো তাঁদের গান। কখনও দেহতত্ত্ব, কখনও বা টহলদারি, কখনও ঝুমুর, কখনও গম্ভীরা। আবার, শিলচরের ছেলে কালিকাপ্রসাদের কণ্ঠ প্রায়শই পাড়ি দিত বিহু-র দেশে। লোকসঙ্গীতের দেশে কোনও কাঁটাতার নেই, কোনও ভাষা-বিভাজনও নেই, কালিকাপ্রসাদ জানতেন। খ্বাজা নিজামউদ্দিন আর বাউল আবদুল করিমকে একাসনে বসাতে এক মুহূর্ত সময় লাগত তাঁদের। আবার কী ভাবে যেন ঢুকে পড়তেন রামপ্রাসদ সেন, কমলাকান্ত ভট্টাচার্য। আসলে গানের এক সীমানাহীন ভুবনকে কাঁধের ঝোলায় নিয়ে ঘুরতেন কালিকাপ্রসাদ আর তাঁর বন্ধুরা।
এখানে রইল কালিকাপ্রসাদ ও ‘দোহার’-এর নিবেদনে ৫টি অনন্য গান।  
১। দেখেছি রূপসাগরে মনের মানুষ ( সৌজন্য: সারেগামা)

২। গাড়ি চলে না (সৌজন্য: সারেগামা)

 
৩। গান গাই আমার

 
৪। ঝিলমিল ঝিলমিল
  
৫। গাঁজার চিরল চিরল পাত